Buffon ya yi ritaya bayan kunya da Italiya ta sha - BBC Hausa
Buffon ya yi ritaya bayan kunya da Italiya ta sha
http://www.bbc.com/hausa/wasanni-41987765
Image caption Gianluigi Buffon ya fara buga wa tawagar kwallon kafar Italiya tamaula a fafatawar da ta yi da Rasha a 1997
Buffon mai shekara 39 ya ce, ''Abin kunya ne a lokacin wasana na karshe da na buga wa Italiya na ci karo da kasa zuwa gasar cin kofin duniya''.
Shi ma Andrea Barzagli mai taka-leda a Juventus, da dan wasan Roma, Daniele de Rossi, sun yi ritaya, ana kuma sa ran Giorgio Chiellini zai bi sahunsu; 'yan wasan uku a tsakaninsu sun yi wa Italiya wasa 461.
Buffon mai tsaron ragar Juventus ya buga wa Italiya wasanni 175 a shekara 20 da ya yi a tawagar, ya kuma lashe kofin duniya a 2006.